Myrklegg

Myrklegg (vitenskapelig navn: Pedicularis palustris ssp. palustris) er en flerårig, halvparasittisk karplante i myrkleggslekten innenfor snylterotfamilien. Den ble tidligere regnet til maskeblomstfamilien. 


Myrklegg blir 20-40 cm høy, og blomstrer i mai-juli. Den trives i vått lende, torvmyr, eng, strender og beitemark. Stengelen er forgreinet med de lengste og mest opprette greinene nederst.Lennart Stenberg (red), Steinar Moen: Gyldendals store nordiske flora, 2002 (Oslo 2007), side 557.

Midtribben i bladet er ca. 2 mm bred og trykt flat, bladene er større og lengre samt mer tallrike enn hos den ellers ganske like, men noe mindre underarten fjellmyrklegg. Blomsterbegeret er sylinderformet, med overleppen kortest – motsatt av fjellmyrklegg hvor overleppen er litt lengre enn underleppen.

Blomstenes farge er rød-rosa, ytterst sjelden hvit. Frøene er mørkebrune.

 Referanser 

 Eksterne lenker 

 Kristins flora - Myrklegg

Kategori:Snylterotfamilien
Kategori:Røde blomster